b'\n_START_ARTICLE_\nPat Patriot\n_START_PARAGRAPH_\nPat Patriot, ofte referert til som "Pat the Patriot, er New England Patriots, en NFL-franchise i Foxborough, Massachusetts, sin maskot. Pat er en soldat under den amerikanske revolusjonen. Logo-versjonen er ikledd en trekantet hatt og en uniform fra den kontinentale arm\xc3\xa9. Dette var Patriots sin offisielle logo frem til 1993, da den ble erstattet av den n\xc3\xa5v\xc3\xa6rende logoen, kjent osm "Flying Elvis". Logoen ble tegnet av tegneren for Telegram & Gazette i Worcester, Phil Bissell i 1960.\n_START_SECTION_\nPlaner om ny logo i 1979\n_START_PARAGRAPH_\nI 1979 vurderte Patriots \xc3\xa5 erstatte Pat Patriot med en ny logo, i hovedsak fordi Pat Patriot var s\xc3\xa5pass detaljert og derfor vanskelig \xc3\xa5 kopiere over p\xc3\xa5 forskjellig merch. Franchisen bestemte seg for \xc3\xa5 holde en avstemning mellom det nye forslaget og den gamle logoen under en hjemmekamp mot San Diego Chargers. Pat Patriot vant med stor margin.\n_START_SECTION_\nUtviklingen av en levende maskot\n_START_PARAGRAPH_\nPat som en levende maskot ble f\xc3\xb8rst utviklet p\xc3\xa5 begynnelsen av 90-tallet, og ble tatt i bruk for f\xc3\xb8rste gang under Pro Bowl i 1995 som en del av "Team NFL Heroes" - en serie maskot-lignende figurer utviklet av NFL Propertios; de fleste av disse varte bare en sesong eller to, men noen av dem ble senere adoptert som lagenes offisielle maskoter, enten like etter Team NFL Heroes ble avviklet eller noen \xc3\xa5r senere, hvor f\xc3\xb8rstnevnte var tilfellet for Pat. Den levende maskoten som n\xc3\xa5 representerer Pat var til \xc3\xa5 begynne med en helt annen figur; dette st\xc3\xb8ttes opp av at karakteren ble beskrevet som "Revere" (en referanse til Paul Revere) p\xc3\xa5 merch fra Team NFL Heroes.\n_START_SECTION_\nDesign av en levende maskot\n_START_PARAGRAPH_\nPat er enten i kledd Patriots sine hjemmeuniformer, i marineskj\xc3\xa5 skjorter med nummer 1 og s\xc3\xb8lvfargede bukser, eller borteuniformen som best\xc3\xa5r av en hvit skjorte med nummer 1 og marinebl\xc3\xa5 bukser. Uniformen Pat bruker er avhengig av uniformen laget bruker. Pat brukte tidligere nummeret 0 frem til en tilhenger spurte lagets eier, Robert Kraft, om han kunne endre det. M\xc3\xb8tet ble filmet av NFL Films og senere vist p\xc3\xa5 TV.\n_START_SECTION_\nPat Patriot under Super Bowl\n_START_PARAGRAPH_\nPat har representert Patriots som lagets levende maskot i ti av de elleve Super Bowl-kampene laget har deltatt i: XXXI, XXXVI, XXXVIII, XXXIX, XLII, XLVI, XLIX, LI, LII og LIII.\n_START_SECTION_\nPersonen i drakten\n_START_PARAGRAPH_\nFra 2009 til 2019 var det Adam Visbaras som opptr\xc3\xa5dte som Pat Patriots.'